मंदसौर मंडल अध्यक्ष के लिए जानी पसंद
नगर मंडल की निर्वाचन प्रक्रिया में शुक्रवार को भाजपा कार्यालय पर वार्ड अध्यक्षों से रायशुमारी की गई। निर्वाचन अधिकारी अशोक गोखरू ने ढाई घंटे वार्ड अध्यक्षों से चर्चा की। मंडल अध्यक्ष के लिए वार्डस्तर पर पसंद की रिपोर्ट तैयारी की गई है। यह जिला निर्वाचन अधिकारी रायसिंह सेंधव काे सौंपी जाएगी।
नगर मंडल अध्यक्ष के लिए वर्तमान अध्यक्ष नरेश चंदवानी के साथ संजय मुरडिया, संजय तरवेचा, रामेश्वर मकवाना, उमेश पारिख, विनय दुबेला दौड़ में हैं। मंडल अध्यक्ष निर्वाचन प्रक्रिया में शुक्रवार को मंडल निर्वाचन अधिकारी गोखरू दोपहर 2 बजे जिला भाजपा कार्यालय पहुंचे। उन्होंने नगर के सभी वार्ड अध्यक्षों के साथ सक्रिय सदस्यों से मंडल अध्यक्ष के नाम पर रायशुमारी की। दोपहर 2.30 बजे शुरू हुआ रायशुमारी का दौर शाम 5 बजे तक चला। इस दौरान उन्होंने 40 वार्ड के अध्यक्ष व करीब 200 सक्रिय सदस्यों से संवाद किया। संवाद के बाद एक रिपोर्ट तैयारी गई है। इसे लिफाफे में बंद कर दिया गया।
जिला निर्वाचन अधिकारी काे सौंपी जाएगी रिपोर्ट- जिलाध्यक्ष देवीलाल धाकड़ ने बताया मंडल निर्वाचन के लिए वार्डस्तर पर सलाह के बाद संभावित नामों की लिस्ट तैयार की है। इसको लिफाफे में बंद कर दिया है जिसे जिला निर्वाचन अधिकारी सेंधव को सौंपा जाएगा। जिले के सभी मंडलों से रिपेार्ट आने बाद इसे संभागीय समिति के समक्ष रखा जाएगा। संभागीय समिति की बैठक में मंडल अध्यक्षों के नाम पर अंतिम निर्णय होगा।
hin_Deva hin_Deva hin_Deva hin_Deva